Sydney Parkinson

Sydney Parkinson (s. noin 1745 Edinburgh - 26. tammikuuta 1771 merellä) oli skotlantilainen kasvi- ja luontomaalari ja kveekari.

Luonnontieteilijä Joseph Banks palkkasi Parkinsonin kuvittamaan kasveja ja muita luontokohteita James Cookin ensimmäiselle Tyynenmeren retkelle 1768. Parkinson teki lähes tuhat piirrosta kasveista ja eläimistä, jotka Banks ja Daniel Solander matkalla keräsivät. Hän joutui työskentelemään vaikeissa olosuhteissa laivan pienessä hytissä, satojen näytteiden ympäröimänä. Tahitilla häntä kiusasivat kärpäsparvet, jotka söivät maalin hänen työskennellessään. Matkalla Kapkaupunkiin Parkinson kuoli merellä punatautiin, jonka hän sai Istanbulin edustalla olevalta saariryhmältä. Banks maksoi hänen palkkansa hänen veljelleen.

Parkinsonin kunniaksi on nimetty tummameriliitäjä (Procellaria parkinsoni). Vuonna 1988 julkaistu 35-osainen Banks' Florilegium (Alecto Historical Editions) koostuu Parkinsonin piirtämistä kasveista myöhemmin maalattuihin kuvatauluihin, joita säilytettiin British Museumissa.

Lähteet 
 Parkinsonin matkapäiväkirja, joka julkaistiin postuumisti 1773 

Brittiläiset taiteilijat
Skotlantilaiset henkilöt
Kuvittajat